รองนายกรัฐมนตรีและรัฐมนตรีว่าการกระทรวงกลาโหม สั่งคุมเข้มช่วงเทศกาลสงกรานต์ กวดขันจับกุมผู้กระทำความผิดตาม พ.ร.บ.ควบคุมเครื่องดื่มแอลกอฮอล์และการจราจร
รองนายกรัฐมนตรีและรัฐมนตรีว่าการกระทรวงกลาโหม สั่งคุมเข้มช่วงเทศกาลสงกรานต์ กวดขันจับกุมผู้กระทำความผิดตาม พ.ร.บ.ควบคุมเครื่องดื่มแอลกอฮอล์และการจราจรพลโท คงชีพ ตันตระวาณิชย์ โฆษกกระทรวงกลาโหม เปิดเผยว่า พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เรียกประชุมฝ่ายความมั่นคงและส่วนราชการต่างๆ ทั้งส่วนกลางและภูมิภาค ผ่านระบบ Video Tele Conference ( VTC ) ณ ศาลาว่าการกลาโหม เพื่อเตรียมความพร้อมการดูแลความปลอดภัย การอำนวยความสะดวก และลดอุบัติเหตุบนท้องถนนช่วงเทศกาลสงกรานต์ ได้ย้ำนโยบายรัฐบาล “ต้องการให้ประชาชนมีความสุข ปลอดภัยและสะดวกในการเดินทางกลับภูมิลำเนาและท่องเที่ยวทั่วไทย ในช่วงเทศกาลสงกรานต์” โดยด้านการดูแลความปลอดภัย กำชับให้ทุกส่วนราชการ ประสานการทำงานร่วมกันอย่างใกล้ชิด คงเข้มงานข่าวติดตามเฝ้าระวังกลุ่มเป้าหมายและป้องกันพื้นที่เสี่ยงต่อเนื่อง ให้ติดตามการเคลื่อนไหวกลุ่มขบวนการยาเสพติด และขบวนการข้ามชาติ ที่แฝงตัวฉวยโอกาสลักลอบเคลื่อนย้ายยาเสพติด อาวุธสงครามและสิ่งผิดกฎหมาย รวมทั้งการก่อวินาศกรรม อาชญากรรมที่กระทบความปลอดภัยและผลประโยชน์ของชาติ ทั้งนี้ขอให้มีการพัฒนาและซักซ้อมแผนเผชิญเหตุร่วมกันให้ครอบคลุมทุกพื้นที่เสี่ยง ต้องตื่นตัวและตั้งอยู่ในความไม่ประมาทสำหรับด้านการลดอุบัติเหตุบนท้องถนน ทุกส่วนราชการ ต้องคุมเข้มมาตรการป้องกันและลดอุบัติเหตุทางถนนทั้ง 7 มาตรการ โดยต้องนำข้อมูลสถิติความเสี่ยงในแต่ละพื้นมาพิจารณาปิดเงื่อนไขและลดปัจจัยเสี่ยงให้มากที่สุด ทั้งด้านคน ด้านถนนและสภาพแวดล้อม ด้านยานพาหนะ ด้านความปลอดภัยทางนำ้ ด้านการช่วยเหลือหลังเกิดอุบัติเหตุ รวมทั้งด้านการบริหารจัดการ ที่มีผู้ว่าราชการจังหวัดรับผิดชอบหลักทั้งนี้ ให้สำนักงานตำรวจแห่งชาติ ดำรงการกวาดล้างอาชญากรรมที่เป็นภัยกับประชาชนในทุกพื้นที่ พร้อมกวดขันจับกุมผู้กระทำความผิดตามพระราชบัญญัติควบคุมเครื่องดื่มแอลกอฮอล์และการจราจร โดยบังคับใช้กฎหมายอย่างเข้มงวด จริงจังและต่อเนื่อง โดยกำหนดค่าปรับในอัตราโทษสูงสุด กับการดื่มแล้วขับ ขับรถเร็ว ไม่สวมอุปกรณ์นิรภัย ขอให้ทุกหน่วยงาน ร่วมอำนวยความสะดวกด้านการจราจร และประชาสัมพันธ์ สร้างการรับรู้ พร้อมทั้งขอความร่วมมือประชาชนร่วมรักษาวินัยและปฏิบัติตามกฎหมายจราจรอย่างเคร่งครัด เพื่อลดการเสียชีวิตและบาดเจ็บจากอุบัติเหตุที่เกิดขึ้นในทุกปี